|  |
| --- |
| **Nosacījumi higiēnas prasību ievērošanai/**  **teritorijas plānojumam** |
| Kuldīgā |

|  |  |  |
| --- | --- | --- |
| 25.04.2016. | Nr. | 11-14/12412/ |

|  |  |
| --- | --- |
|  | **Ventspils brīvostas pārvaldei**  [info@vbp.lv](mailto:info@vbp.lv) |
|  | [marcis.neliuss@vbp.lv](mailto:Nauris.Jurmalis@vbp.lv) |
| 1. Objekta nosaukums: Ražošanas ēkas Nr. 6 būvniecība | |
| 1. Objekta adrese: Ventspils Augsto tehnoloģiju parks, Ventspils, zemes gabala kadastra Nr.2700 027 0203 | |
| 1. Objekta īpašnieks: pasūtītājs-Ventspils brīvostas pārvalde, Jāņa iela 19, Ventspils, reģistrācijas Nr. 90000284085 | |
| 1. Iesniegtie dokumenti: 4.1. Ventspils brīvostas pārvaldes 05.04.2016. iesniegums Nr. A/TN/DP-3.1/431; 4.2. Ieceres apraksts; atrašanās vietas plāns; zemes robežu plāns; zemesgrāmatas nodalījuma izdruka. | |
| 1. Apsekojums veikts: Netika veikts | |
| Konstatēts: Ir paredzēta ražošanas ēkas būvniecība Ventspils Augsto tehnoloģiju parka teritorijā, kurā tiks izvietota fleksogrāfiskā un rotogravīras ražotne. Ražotnē plānots veikt elastīgā polimēra iepakojuma ražošanu. Plānotais darbinieku skaits līdz 112 cilvēkiem, maksimālais darbinieku skaits maiņā līdz 80 cilvēkiem, t.sk. administrācijas darbinieki. Saskaņā ar spēkā esošo Ventspils pilsētas teritorijas plānojumu, zemes gabala plānotā (atļautā) izmantošana- ,,Rūpnieciskās apbūves teritorija”. Ūdensapgāde un notekūdeņu novadīšana- centralizēta, Ventspils pilsētas sistēmas. Siltumapgāde-centralizēta, Ventspils pilsētas sistēma. | |
| **Nosacījumi**  1. Būvprojektu izstrādāt un noformēt atbilstoši 02.09.2014. Ministru kabineta noteikumu Nr.529 ,,Ēku būvnoteikumi” un LBN 202-15 ,,Būvprojektu saturs un noformēšana” prasībām. Projektēšanu veikt saskaņā ar LR būvnormatīviem, kā arī ņemot vērā objekta funkcionālās īpatnības, jaudu un tehnoloģiskā procesa nosacījumus. Veicot projektēšanu ievērot ,,Būvniecības likuma” 9.pantā noteiktās prasības būvēm, to daļām un konstrukcijām būvniecības stadijā un ekspluatācijas laikā.  2. Projektēšanu veikt saskaņā ar LBN 208-15 ,,Publiskas būves” (turpmāk-LBN 208-15) prasībām. Nodrošināt 28.04.2009. Ministru kabineta noteikumu Nr. 359 ,,Darba aizsardzības prasības darba vietās” (turpmāk - Noteikumi Nr.359) prasību ievērošanu projektēšanas stadijā.  Darbiniekiem paredzēt sadzīves un higiēnas telpas (ģērbtuves, tualetes, dušas telpas, atpūtas telpas) saskaņā ar Noteikumu Nr.359 prasībām.  3. Būvprojektā iestrādāt ražošanas procesa tehnoloģisko daļu: tehnoloģiskā procesa apraksts, iekārtu izvietošanas shēmas, tehnoloģiskās shēmas u. tml.  4. Būvprojektā iestrādāt atkritumu apsaimniekošanas risinājumus atbilstoši „Atkritumu apsaimniekošanas likuma” un saistošo noteikumu prasībām. Paredzēt necaurlaidīgu laukumu sadzīves atkritumu konteineru izvietošanai atbilstoši 30.04.2013. Ministru kabineta noteikumu Nr.240 „Vispārīgie teritorijas plānošanas, izmantošanas un apbūves noteikumi” 8.5. daļas prasībām.  5. Darba telpās paredzēt dabisko apgaismojumu. Mākslīgā apgaismojuma līmeņus telpās paredzēt atbilstoši telpu funkcionālai nozīmei un ņemot vērā Noteikumu Nr.359-2.pielikuma prasības. Aprēķināt prognozējamos mākslīgā apgaismojuma līmeņus projektējamās telpās (uz darba virsmām vai grīdas līmenī atbilstoši telpu funkcionālai nozīmei). Precizēt mākslīgā apgaismojuma līmeņus telpās praktisko mērījumu ceļā pirms Objekta nodošanas ekspluatācijā.  6. Ūdensapgādes sistēmu projektēt saskaņā ar LBN 222-15 ,,Ūdensapgādes būves” (turpmāk-LBN 222-15) prasībām. Pirms ekspluatācijas uzsākšanas veikt ūdensapgādes tīklu un iekārtu dezinfekciju un dzeramā ūdens kvalitātes laboratorisko testēšanu sadales tīklos LBN 222-15 -6.2. sadaļā un 9.04.2003. Ministru kabineta noteikumos Nr.235 ,,Dzeramā ūdens obligātās nekaitīguma un kvalitātes prasības, monitoringa un kontroles kārtība” noteiktajā kārtībā.  7. Kanalizācijas sistēmu projektēt saskaņā ar LBN 223-15 ,,Kanalizācijas būves” prasībām. Sniegt notekūdeņu kvantitatīvo un kvalitatīvo raksturojumu. Notekūdeņu attīrīšanu un apsaimniekošanu nodrošināt atbilstoši 22.01.2002. Ministru kabineta noteikumu Nr. 34 ,,Noteikumi par piesārņojošo vielu emisiju ūdenī” prasībām.  8. Iekšējos ūdensvada un kanalizācijas tīklus projektēt saskaņā ar LBN 221-15 ,,Ēku iekšējais ūdensvads un kanalizācija” (turpmāk-LBN 221-15) prasībām. Nodrošināt nepārtrauktu karstā un aukstā ūdens padevi. Dušas telpas paredzēt pietiekami plašas, lai tās atbilstoši higiēnas prasībām varētu lietot, netraucējot citiem. Starp dušas ierīcēm paredzēt gludas, viegli mazgājamas, dezinficējamas un necaurspīdīgas starpsienas.  9. Ventilācijas un apkures sistēmas projektēt saskaņā ar LBN 231-15 ,,Dzīvojamo un publisko ēku apkure un ventilācija” (turpmāk - LBN 231-15) prasībām. Projektējamās telpās nodrošināt pietiekošu iekštelpu gaisa apmaiņu un mikroklimata parametru ievērošanu, ņemot vērā projektējamo telpu funkcionālās īpatnības un gaisa apmaiņas aprēķinus, kā arī Noteikumu Nr.359 -1.pielikumā noteiktās prasības mikroklimata parametriem. Tualetēs, dušās un to priekštelpās paredzēt piespiedu (mākslīgo) vēdināšanu saskaņā ar LBN 208-15 prasībām. Telpām nodrošināt dabisko vēdināšanu saskaņā ar LBN 231-15 -73.punkta prasībām. Darba telpās projektēt pietiekamu dabisko un mākslīgo ventilāciju, nodrošinot svaiga gaisa pievadu telpās un ievērojot, ka ķīmisku vielu un produktu koncentrācija nedrīkst pārsniegt aroda ekspozīcijas robežvērtības darba vides gaisā atbilstoši 15.05.2007. Ministru kabineta noteikumu Nr. 325 ,,Darba aizsardzības prasības saskarē ar ķīmiskajām vielām darba vietās” (turpmāk – Noteikumi Nr.325) 1.pielikuma prasībām. Saskaņā ar Noteikumu Nr.325 - 31.7.2. punkta prasībām, ķīmisko vielu un maisījumu noliktavu aprīkot ar nosūces ventilāciju.  10. Paredzēt darba aizsardzības pasākumus nodarbināto aizsardzībai pret darba vides trokšņa un vibrācijas radīto risku darba vidē. Nodrošināt 13.04.2004. Ministru kabineta noteikumu Nr. 284 ,,Darba aizsardzības prasības nodarbināto aizsardzībai pret vibrācijas radīto risku darba vidē” un 04.02.2003. Ministru kabineta noteikumu Nr. 66 ,,Darba aizsardzības prasības nodarbināto aizsardzībai pret darba vides trokšņa radīto risku” prasību ievērošanu projektēšanas stadijā.  11. Paredzēt prettrokšņa pasākumus apkārtējo teritoriju aizsardzībai no trokšņiem, kuri var rasties ražotnes ekspluatācijas laikā. Trokšņa līmeņu rādītāji apdzīvoto vietu teritorijās un telpās nedrīkst pārsniegt 07.01.2014. Ministru kabineta noteikumos Nr.16 „Trokšņa novērtēšanas un pārvaldības kārtība” noteiktos trokšņu robežlīmeņus.  12. Paredzēt pasākumus gaisa kvalitātes normatīvu ievērošanai apkārtējās teritorijās atbilstoši 03.11.2009. Ministru kabineta noteikumu Nr.1290 ,,Noteikumi par gaisa kvalitāti” prasībām.  13. Būvprojektā sniegt informāciju par iekštelpu apdarei izmantojamiem materiāliem un to pielietošanas kārtību, atbilstoši telpu funkcionālai nozīmei un Noteikumu Nr. 359-18. punkta prasībām. Būvniecības gaitā izmantot būvizstrādājumus, kuri ir droši cilvēku dzīvībai un veselībai un atbilst 25.03.2014. Ministru kabineta noteikumos Nr.156 ,,Būvizstrādājumu tirgus uzraudzības kārtība” noteiktām prasībām. Paredzēt pret koroziju izturīgus un ūdensapgādes praksē atļautus materiālus un tehnoloģisko aprīkojumu. | |

|  |  |  |
| --- | --- | --- |
| Kurzemes kontroles nodaļas vadītāja | | Dace Roze |
| Irēna Vinogradova, vecākā higiēnas ārste |  | | |
| 63622325, 26337237, [irena.vinogradova@vi.gov.lv](mailto:irena.vinogradova@vi.gov.lv) |  | | |